Na temelju članka 26. i 27. Zakona o knjižnicama (»Narodne novine« broj 105/97, 5/98, 104/00, 69/09), članka 16. stavka 1. Statuta Narodne knjižnice i čitaonice Delnice dana 09. 11. 2017. godine raspisuje se

NATJEČAJ

ZA IMENOVANJE RAVNATELJA NARODNE KNJIŽNICE I ČITAONICE DELNICE

Za ravnatelja Narodne knjižnice i čitaonice Delnice može se imenovati osoba koja uz opće, udovoljava i slijedećim posebnim uvjetima propisanim člankom 27. stavkom 2. i 3. Zakona o knjižnicama:

-da ima završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij knjižničarskog usmjerenja, kao i osoba koja je stekla visoku stručnu spremu sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju,

-da ima najmanje 5 godina rada u knjižničarskoj struci,

-da se odlikuje stručnim, radnim, organizacijskim i komunikacijskim sposobnostima,

-da ima položen stručni ispit za diplomiranog knjižničara.

Iznimno, za ravnatelja se može imenovati osoba koja ima završen preddiplomski sveučilišni studij ili stručni studij u trajanju od najmanje tri godine, kao i osoba koja je stekla višu stručnu spremu sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju i deset godina rada u kulturi, ako se na ponovljeni natječaj ne javi osoba koja ima prije navedene uvjete.

Ravnatelj se imenuje na razdoblje od četiri (4) godine te se može ponovno imenovati.

Uz prijavu na Natječaj kandidati moraju dostaviti slijedeće dokumente:

-životopis,

-domovnicu (može i preslika),

-diplomu o stečenoj stručnoj spremi (u izvorniku ili ovjerenoj preslici) ,

-dokaz o položenom stručnom ispitu za diplomiranog knjižničara (u izvorniku ili ovjerenoj preslici),

-dokaz o potrebnom radnom stažu prema uvjetima natječaja nadležnog tijela (HZMIO),

-dokaz nadležnog tijela o nekažnjavanju ne starije od tri mjeseca od dana objave obavijesti o raspisivanju natječaja,

-program rada Narodne knjižnice i čitaonice Delnice za mandatno razdoblje kao i mjere za njegovo provođenje.

 Kandidat koji bude imenovan, dužan je u roku 15 dana po stupaju na dužnost, priložiti uvjerenje o zdravstvenoj sposobnosti kojim se dokazuje ispunjavanje općeg uvjeta zdravstvene sposobnosti za obavljanje poslova na koje se imenuje.

Prijave na natječaj s potrebnim dokazima o ispunjavanju uvjeta dostavljaju se osobno u sobu 17. ili poštom preporučeno Komisiji za provedbu natječaja, osobno ili na adresu Grad Delnice 51 300, Trg 138. brigade HV 4, s naznakom “Zamolba za natječaj za ravnatelja Narodne knjižnice i čitaonice Delnice-ne otvaraj”.

Natječaj je otvoren deset (10) dana od dana objave u dnevnom tisku obavijesti o raspisivanju natječaja.

 Tekst natječaja javno je objavljen na službenoj WEB stranici Grada Delnica te oglasnoj ploči Grada Delnica i Narodne knjižnice i čitaonice Delnice.

Nepotpune i nepravovremene prijave neće se razmatrati.

Odluku o imenovanju ravnatelja donosi osnivač, Gradsko vijeće, na prijedlog gradonačelnika.

Prije upućivanja prijedloga Gradskom vijeću za imenovanje ravnatelja, s kandidatima koji ispunjavaju uvjete natječaja Gradonačelnik će obaviti razgovor.

 Na natječaj se mogu javiti osobe oba spola.

O rezultatima natječaja kandidati će biti obaviješteni u propisanom roku.

 Gradonačelnik

Ivica Knežević, dipl.iur.